Aarhuus Stifts-Tidende, 1842-11-23
Landsoverretsprocurator Jespersen anbefalte Forslaget og stemte for en Comitee. Ellers tog Jngen af de Deputerede Ordet. Ved Afstemningen gik Forslaget igjennem til Comitee, dog kun med 28 Stemmer mod 22. I det 10de Møde oplæste samme Deputerede det af ham indgivne Andragende, sigtende til Ophævelse af den Ret, som er givet til Oprettelsen af Grevskaber, Baronier, Stamhuse og Fideicommisser. – Saalænge With har været Stænderdeputeret, har han anvendt Alt, hvad der stod i hans Magt, for at befordre Selveiendoms Udbredelse. Forsamlingen har deelt hans Anskuelser, og indgik, i denne Retning, med et Andragende 1836. Det vandt ikke Hans Majestæts Bifald. Jkkedestomindre indgav han 1840 et nyt Forslag til den roeskildske Forsamling, hvor det faldt igjennem; hvorimod det i Viborg vandt Bifald og indgik som Petition, hvilken imidlertid ogsaa dennegang er afslaaet. "Det kan derfor ikke være min Hensigt," siger Proponenten: nu atter at andrage, om det Samme; men da der netop iaar er oprettet 2 nye Baronier, Adlersborg og Tolløse i Sjælland, hvorved omtrent 2400 Tdr. Hartkorn ere henlagte under den døde Haand, og flere Hundrede Fæstesteder ere fordømte til evig Tid at forblive, hvad de ere, synes mig, at der er grundet Anledning for os til at indgaae med en Petition om, at for Fremtiden ikke flere Eiendomme kunde belægges med et saadant Baand." Den kgl. Commissarius oplyste, at Fideicommis- og Lehnsgodset er saa langt fra at være bleven forøget i den senere Tid, at det tvertimod nu er af ringere Omfang end tilforn, og yttrede sig udførligt om Selveiendom, Arvefæste og Fæste. Proprietair Tang fremkom med en Yttring, der af endeel Deputerede blev forstaaet som om Fæstegods var at foretrække for Selveiendom, og herimod reiste sig, fra flere Sider, en levende Modsigelse. Lydersen, Kirk, Betzer, Worm, Black, Ostenfeldt, Fielstrup, Bay, Borberg, Jacobsen og Jensen satte Selveiendoms Fortrin for Fæste i det klareste Lys. Ved denne Leilighed var det, Black betjente sig af følgende Udtryk Grevskaber, Baronier og Stamhuse ere, efter hvad jeg kan skjønne, et meget stort Onde. Den største Deel af os ønsker Selveiendoms Udbredelse; men det skeer ei paa denne Maade. Jeg anseer disse Indretninger for sande Ørnereder, og jeg vil meget bede Forsamlingen om at nedsætte en Comitee, men en Comitee, der bestaar af virkelig frisindede Mænd, og ikke af dem, der kun ere frifindede til et vist Punkt, nemlig saalænge det ikke gjælder deres Jnteresse." – "Det gjør mig ondt," sagde Præsidenten: "at jeg atter maa giøre den ærede Deputede opmærksom paa, at en Yttring som navnligen den sidste, hvoraf han har betjent sig, er en Fornærmelse mod en Deel af Forsamlingens Medlemmer, og at det derfor maa ønskes, at han afholder sig fra slige Yttringer. "Jeg beder om Forladelse!" sagde Black Dog maa det her anføres, at da Protokollen i næste Møde blev oplæst, bemærkede Black, at han ikke fuldkommen havde reist sig, da han fremførte nysnævnte Yttring, der var foranlediget ved Præsidentens Ord til ham; men at det havde været hans Hensigt, at tilkjendegive, at han ikke ved de Udtryk, der fremkaldte Præsidentens Tilretteviisning, havde havt ifinde at fornærme Nogen, hvortil han ønskede føiet, at de omhandlede Yttringer saameget mindre maatte tilregnes ham, som han, der var en Lægmand, ei altid forstod at udtrykke sig paa den lempeligste Maade. - Hvad iøvrigt selve Andragendet angaaer, da gik det med meget stor Majoritet - 40 mod i Meddeelt.